Tarybos sprendimas
1990 m. vasario 26 d.
dėl Europos ekonominės bendrijos bei Europos atominės energijos bendrijos ir Tarybų Socialistinių Respublikų Sąjungos susitarimo dėl prekybos ir komercinio bei ekonominio bendradarbiavimo sudarymo
(90/116/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 ir 235 straipsnius,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi sudaryti Europos ekonominės bendrijos, Europos atominės energijos bendrijos ir Tarybų Socialistinių Respublikų Sąjungos susitarimą dėl prekybos ir komercinio bei ekonominio bendradarbiavimo yra būtina, norint pasiekti Bendrijos tikslus išorės ekonominių santykių srityje; kadangi šį susitarimą reikėtų patvirtinti Europos ekonominės bendrijos vardu,
kadangi atrodo, kad tam tikros ekonominio bendradarbiavimo priemonės, numatytos šiuo susitarimu, viršija veiksmų įgaliojimus, numatytus Sutartyje, ypač įgaliojimus, nurodytus bendros komercinės politikos srityje,
NUSPRENDĖ:
1 straipsnis
Europos ekonominės bendrijos vardu patvirtinamas Europos ekonominės bendrijos, Europos atominės energijos bendrijos ir Tarybų Socialistinių Respublikų Sąjungos susitarimas dėl prekybos ir komercinio bei ekonominio bendradarbiavimo.
Susitarimo tekstas pridedamas prie šio sprendimo [2].
2 straipsnis
Tarybos pirmininkas Europos ekonominės bendrijos vardu pateikia pranešimą, numatytą susitarimo 25 straipsnyje.
3 straipsnis
Komisija, padedama valstybių narių atstovų, atstovauja Bendrijai jungtiniame komitete, sudarytame pagal susitarimo 22 straipsnį.
4 straipsnis
Šis sprendimas įsigalioja kitą dieną po jo paskelbimo Europos Bendrijų oficialiajame leidinyje.
Priimta Briuselyje, 1990 m. vasario 26 d.